เป็นครั้งแรกที่ ปจด.มาแบบนี้ค่ะ ปกติ มากลางเดือน 5วัน ก็จะหมด เมื่อช่วง กค. ปจด. มา 28 กค. 2 สค. แล้วก็หมด (13-15 มานิดเดียวเหมือนใก้ลหมด)​ 24 เริ่มมาอีกมาเยอะแต่สีเลือดปกติ (เมื่อวันที่ 23 มีการดื่มแอลกอฮอร์ไปนิดนึง)​ 21 -​ 22 นอนน้อยมีอยุ1คืนที่นอน 4 ชม.ค่ะ แบบนี้จะเป็นอะไรรึเปล่าคะ
สวัสดีค่ะ หากประจำเดือนมาในวันที่ 28 ก.ค. ถึง 2 ส.ค. เท่ากับมานาน 6 วัน ถือว่าปกติดีส่วนเลือดที่ออกในวันที่ 13-15 ส.ค.ซึ่งห่างจากวันที่ 28 ก.ค. เป็นเวลา 16 วัน และหากมีปริมาณน้อย ก็ไม่น่าใช่เลือดประจำเดือนสำหรับเลือดที่ออกในวันที่ 24 ส.ค.หากนับจากวันที่ 28 ก.ค. เท่ากับ 27 วัน ซึ่งหากมีปริมาณเยอะเหมือนประจำเดือนที่เคยมา ก็ถือเป็นประจำเดือนที่ปกติ แต่หากนับจากวันที่ 13 ส.ค. ก็จะถือว่ามีระยะห่างระหว่างรอบประจำเดือนที่สั้นไปดังนั้น แนะนำให้สังเกตเลือดประจำเดือนในรอบถัดไปก่อนค่ะว่าจะมาเป็นปกติหรือไม่ หากประจำเดือนในรอบต่อไปมีระยะห่างจากวันที่ 24 ส.ค. น้อยกว่า 21 วัน อาจเกิดจากสาเหตุต่างๆ เช่น-เลือดจากผลข้างเคียงของยาฮอร์โมนต่างๆ เช่น ยาคุมกำเนิด ยาฉีดคุมกำเนิด ยาสตรี ยาสมุนไพร และอาหารเสริมต่างๆ- เลือดออกจากความผิดปกติต่างๆ เช่น มดลูกอักเสบ เยื่อบุโพรงมดลูกอักเสบ มะเร็งปากมดลูก เป็นต้นดังนั้น หากมียังคงมีเลือดออกมาบ่อย หรือมีปวดท้องน้อย แนะนำควรไปพบแพทย์เพื่อหาสาเหตุต่างๆ ค่ะแต่ทั้งนี้หากมีเพศสัมพันธ์ แนะนำควรตรวจหาการตั้งครรภ์ดูก่อนเป็นอันดับแรกด้วยค่ะส่วนการนอนน้อย และการดื่มแอลกอฮอล์ ไม่น่าเป็นสาเหตุที่ทำให้มีเลือดประจำเดือนมาบ่อยกว่าปกติค่ะ